umr mein badi lekin harkato mein bahaut chhoti
Ek behan hai meri
Apni zindagi ka sabse zyada aur sabse khaas waqt mene tere saath hi guzara hai
Abhi bhi beth kar yaad karta hoon to 
bachpan ke bahaut se pal yaad aate hai mujhe
Mujhe yaad aata hai
TV ke remote ke liye hamara jhagdana
Maa kis se zyada pyaar karti hai ? is baat par ladna
Ghar mein jab chawal bante the, to kuchh chawal bartan se chipak kar jal jaate the
hum dono ko wo jale huye chawal bahaut pasand the
un tak ke liye jagad liya karte the
Raksha Bandhan par papa se 10 Rupee lekar tujhe dena
Aur Shaam hote behla fusla kar bade pyaar se wapas le lena
Ye bhi yaad Aata hain
CID se kam thodi hai tu
Duniya se to apni chori chhupa sakta hoon
Lekin tujhse nahin
Maa ke aage mere bhaande fod dena, aur fir unki maar se mujhe bachaana
Matlab meri zindagi ki villain aur Hero 
Dono Tum hi thi
Aur bhi bahaut kuchh yaad aata hai mujhe,
Aur jab bhi aata hai - Ye Palke Bheeg jati hai
Aur main wapas chala jata hoon usi duniya mein, usi bachpan mein
Is Raksha Bandhan par bhi wahi puraane vaade dohra raha hoon
Main jaanta hoon bahaut bahadur hai meri behan
Darti nahin kisi se
Lekin teri aur kabhi koi takleef aati dikhegi
to use mujhse hokar guzarna hoga
Theak hai kar di har baar ki tarah is baar bhi badi badi baatein
Lekin haan
is baar gift dekar wapas nahin lunga
Happy Raksha Bandhan
